google/wiki40b huggingface dataset:
Leprechaun

Opprinnelse og historie

De tidligste henvisningene en kan finne til fabelskikkelser som ligner leprechauner, er fra 700-800-tallet. Ifølge Bob Curran, forfatteren av boka The Truth About the Leprechaun fra 2000, har fortellingene vandret fra andre europeiske land og tatt opp i irsk mytologi og folketro.
Det finnes flere fortellinger om seksuelle forhold mellom mennesker og skapninger fra den magiske verden. I enkelte av disse påstås det at leprechauns er resultater av slike forhold. Leprechauns beskrives derfor ofte som «halflings». De er ikke helt som mennesker, men likevel for like til å være fullverdig del av den magiske verden. Ifølge David Russell McAnally stammer leprechauns fra en krysning mellom "onde ånder" og "fyrrige huldre", mens det på nettsidene til The National Leprechaun Museum står at de kommer fra «det mytiske landet under havet» . 

Skjulte skatter

Leprechauner opptrer gjerne som skomakere og påstås å være svært rike. Deres gryter med gullmynter er gjemt der hvor regnbuen ender. Sjansen for å treffe på en leprechaun er svært liten. Skulle det derimot skje vil det sannsynligvis være ved daggry eller rundt skumring. Får en tak i en leprechaun kan en spørre den om hvor gullet hans er - han vil da være pålagt å fortelle det. Hvis han nekter kan en løfte han opp etter benet. Han vil da gjøres om til en firkløver.

Eksempler på fremstillinger

En fortelling fra Munster, Irland: Leprechauns skal, ved enkelte anledninger, ha gitt personer en pung med penger som aldri ville gå tom. Selv om dette var en generøs og fin gave endte mottakeren som regel opp med å bruke de på gambling og alkohol og ruinerte med det seg selv – sakte men sikkert. 
Disneyfilmen Darby O’Gill and the Little People (1959) introduserte Hollywood for leprechauns. Filmens fremstilling av leprechauns er relativt lik den tradisjonelle. Den er fortsatt svært populær i Irland og vises på TV hver jul. 
Skrekk-komedien Leprechaun (1993) fremstiller leprechauns som kaldblodige mordere. Leprechauns er også her fremstilt som svært rike. Filmen har fem oppfølgere.
Barneboka The Adventures of Larry the Leprechaun, the Search Begins (2012)  handler om leprechuanen Larry og hans venner. Ulike mytologiske skapninger er med – enhjørninger, alver, havfruer og lignende. Leprechauns settes dermed inn i en større mytologisk sammenheng. Fortellingen gir et bilde av leprechauns som gjestfrie og hyggelige.
Som eksemplene viser er det flere ulike fremstillinger av leprechauns. Slik er det ofte med mytologiske skapninger - ulike sider, eller attributter, fremheves avhengig av sammenheng, tid og bruk. Den moderne fremstillingen av leprechauns er ikke så ulik den fremstillingen barneboken gir. I hvert fall ikke slik den fremstilles til daglig og for turister. En kan kjøpe diverse suvenirer med smilende og glade leprechauns. Den mørke siden er ikke like tydelig i de moderne fremstillingene.  

The National Leprechaun Museum

I Dublin kan en besøke The National Leprechaun Museum. Museet er viet irsk folklore. Da særlig leprechauns.
Walk

Mottagelse

Sangen endte opp på 16.-plass på VH1s 40 Greatest Metal Songs og er den mest kjøpte Panterasangen på iTunes. Sangen kom på 35.-plass på UK Singles Chart. Guitar World magazine stemte sangens solo til den 57. beste soloen noensinne.

Omslaget

Singelens omslag er et screenshot fra bandets musikkvideo for «Mouth For War».

Avenged Sevenfold sin coverversjon

Avenged Sevenfold spilte inn et cover for WWE Wreckless Intent-albumet, men sporet ble klippet ut, og dukket senere opp på et samlealbum fra Kerrang!. De covret også sangen for DVD/CD-utgivelsen, Live in the LBC & Diamonds in the Rough, med en annen fan, 'Matteo', som sang sangen for M. Shadows. Denne versjonen kan bli funnet på "Outtakes"-menyen på Avenged Sevenfolds All Excess-DVD, og ble lagt ut til salgs på iTunes og Vcast.

Andre coverversjoner

Sangen har blitt covret av mange band, inkludert Trivium, Seether, Operator, Disturbed (vanligvis med medlemmer av Pantera som ble med), Alice in Chains, Avenged Sevenfold, Sevendust, og Fear Factory (en del av det). Godsmack fremførte en coverversjon som kan bli funnet på DVD-en deres, Smack This!.
Bandet Kilgore spilte inn en versjon for Extreme Championship Wrestling: Extreme Music-CD-en som Rob Van Dams inngangstema.
Oppdagelsesreise

En oppdagelsesreise er en ekspedisjon med formål å oppdage, kartlegge eller gjøre krav på ukjente landområder. Lederen for en oppdagelsesreise, og iblant alle deltagerne, kalles oppdagelsesreisende.
Selv om oppdagelsesreiser har funnet sted til alle tider i menneskets historie, så anses dens toppunkt å være i oppdagelsestiden fra slutten av 1400-tallet til slutten av 1800-tallet, da europeiske sjøfarere reiste verden rundt og oppdaget nye land og kulturer.
KVS-Lyngdal

Historie

Skolen ble grunnlagt av den senere stortingsmannen og miljøvernministeren Trygve Haugeland (1914-1998) i 1947. Skolen utdannet hovedsakelig bønder, og er derfor ofte kjent som "Landbruksskolen i Lyngdal". Skolen ble videregående skole i 1992 og eies nå av Det Vestlandske Indremisjonsforbund. 
Skolen bygde ut i perioden 2007 til 2014 og nybyggene sto ferdig etter nyttår 2015. I 2019 ble KVS tildelt enda en studieklasse, og planer er derfor lagt for å bygge ut til nye internatplasser og skolebygg.

Generell informasjon

Skolen har totalt rundt 340 elever fordelt på linjene Studiespesialisering, Naturbruk, Idrettsfag og IKT-servicefag. Det er en klasse, per trinn, på Studiespesialisering, Idrettsfag og IKT-servicefag. Naturbruk har derimot to klasser per trinn. 
KVS er en internatskole med omlag 200 internatplasser. Internatplassene er delt ut over internat A til H.
Lily the Pink

«Lily the Pink» er en  engelsk sang. Komigruppen The Scaffold fra Liverpool spilte den inn.  «Lily the Pink» ble utgitt på singlen Parlophone R 5734 18. oktober 1968. Den ble arrangert og dirigert av Mike Vickers. Produsent var Norrie Paramor. B-siden var «Buttons of Your Mind».
Den er basert på folkesangen «The Ballad of Lydia Pinkham». På plateetiketten står det: Trad., arr: McGear, Gorman, McGough.
«Lily the Pink ble en overraskelseshit» og lå på en førsteplass på den britiske singlelisten i desember 1968.
Den lå på VG-lista i fem uker i 1969 med en åttendeplass i to uker som beste resultat
En annen versjon var uoffisiell regimentssang til the Royal Tank Corps på slutten av den andre verdenskrig. Den ble også en mindre hit i Nord-Amerika for The Royal Rovers og var hentet fra LP-platen «Tales to Warm Your Mind» (Decca) i 1969.
Sangen har mange in-jokes. Flesteparten av dem har gått lytterne hus forbi. Linjen «Mr. Frears has sticky out ears» refererer til filmregissør Stephen Frears, som tidligere hadde arbeidet med The Scaffold.
Linjen «Jennifer Eckles has terrible freckles» refererer til singlen Jennifer Eckles med The Hollies. Graham Nash fra The Hollies medvirker som backingvokalist på innspillingen. Det samme gjør Elton John og Jack Bruce (fra The Cream) spiller bassgitar.

Norske versjoner

Freddie og Terje Mosnes har skrevet norske tekster.
Lakk-kjuke

I Kina

I det kinesiske taoistiske filosofisk-religiøse system er lingzhi hellig og er føde for de udødelige (xian).  
Lingzhiplanten er et kinesisk symbol på et langt liv; når den oppbevares tørt, har den en ekstremt lang holdbarhet.  Man mente at lingzhisopper vokste ved de udødeliges evige boliger (de velsignedes tre øyer), og at enhver som spiste av dem ville bli udødelige. Det er svært vanlig i kinesisk kunst med dekorative mønstre utviklet fra lingzhisoppens former – antagelig gjelder det også den kinesiske særegne måten å gjengi skyformasjoner og ruyiseptere på. 
Den er i utstrakt bruk i kinesisk medisin. 
Soppen beskrives som gunstig for helsen i flere verker innen tradisjonell kinesisk medisin. I det store oppslagsverket Bencao gangmu fra 1500-tallet heter det at soppen «virker positivt på hjertets qi, reparerer brystpartiet og gagner dem med  forknytt eller forstoppet bringe. Tatt over en lengre periode vil gjøre at kroppens spenst ikke svekkes og at ens år forlenges».
Mary Clare

Liv og virke

Mary Clare ble født som Mary Clare Absalom i 1892 og begynte sin karriere på teaterscenen i London i en alder av 18 år i 1910. Hun opptrådte i filmen The Black Spider i 1920, og delte deretter sin tid mellom teateret og filmen. I september 1936 hadde hun hovedrollen i skuespillet Laura Garnett, av Leslie og Sewell Stokes, ved Arts Theatre Club, London. Hun spilte også hovedrollen som offeret i Agatha Christies skuespill fra 1945, Appointment with Death.
I de filmer hun deltok i var hovedsakelig en karakterskuespiller og senere i livet portretterte hun modne kvinner som hadde sterke personligheter eller som var eneveldige. I 1938 spilte hun mot Robert Donat og Rosalind Russell i The Citadel. Den ene filmen hvor hun hadde hovedrollen var Mrs Pym of Scotland Yard i 1939. Hun opptrådte i to av Alfred Hitchcocks britiske filmer, Young and Innocent og The Lady Vanishes, hvor hun hadde to motsatte roller. Hun hadde rollen som Linda Singer i to forskjellige versjoner av The Constant Nymph og hadde tidligere deltatt i teaterproduksjonen. I 1956 var hun med på flere TV-episoder for britisk fjernsyn.
Mary Clare giftet seg med Lionel Percival Mawhood (1888–1935: døde 47 år gammel) i London i september 1915. De fikk to barn, og det synes som at etter at ektemannen døde giftet hun seg aldri igjen.
Rutenburg kullkraftverk

Rutenburg kullkraftverk er et kullkraftverk i det vestlige Israel, ved Middelhavet. Det har en installert produksjonskapasitet på 2300 MW, fordelt på 4 like store blokker / turbiner. Operatør er Israel Electric Corp. 
Anlegget ble bygget ut i årene omkring 1989–2001. Brenselkilden er kull.
Villa Felicidad

Transport

Ruta 5 forbinder Villa Felicidad med Juanicó, Canelones, Florida og Rivera.
High Stakes Poker

High Stakes Poker er et amerikansk gameshow om poker som gikk på Game Show Network fra 2006 til 2011. Spillet var No Limit Texas Hold 'em ring-game. Flere kjente pokerspillere deltok.
Evenkia

Geografi

Evenkia er det minst tettbygde området i Russland og har lavere befolkningstetthet enn Grønland. På et område om lag like stort som Norge og Sverige til sammn bor det om lag like mange mennesker som på Stord. Evenkia ligger i den sentrale delen av den sibirske vidda. Det høyeste punktet er fjellet Kamen (1701 moh.). Store områder i nord har permafrost, men om lag 80 prosent av området er taiga. Middeltemperaturen i januar er -34°C, og i juli 15°C.
Reindrift er en viktig næring. Etterhvert håper man å utvikle oljevirksomhet og turisme.
Jernbane eller veier finnes praktisk talt ikke. Kommunikasjonsmiddel er hovedsakelig elvebåt, fly eller reinsdyr.

Demografi

Folketallet i 2002 var på 17 697. Av disse var det representanter fra 67 etniske grupper, hvor etniske russere (62 %) og evenkere (21,5 %) er de dominerende.
Som andre autonome okruger var Evenkia bygd opp rundt en minoritet, i dette tilfelle evenkerne, som snakker evenkisk som er et tungusisk språk.

Historie

Evenkia har vært del av Russland sidan 1600-tallet. Både i tsar-tiden og sovjet-tiden var det fangeleire for politiske fanger her. 30. juni 1908 var Evenkia åsted for en av de største naturlige eksplosjonene på jorda i moderne tid. Skogen i et område på over 3000 km² ble lagt flatt etter en eksplosjon på mellom 10 og 15 megatonn, forårsaket av en meteoritt. Området er så øde at den første ekspedisjonen ikke nådde fram til eksplosjonsstedet før i 1927.
Det autonome området ble opprettet i 1930. Etter oppløsningen av Sovjetunionen i 1991 ble Evenkia et av føderasjonssubjektene i Den russiske føderasjon, men også fremdeles en del av Krasnojarsk kraj. Boris Zolotarjov var den siste guvernøren i Evenkia (2001–2007).
17. april 2005 ble det vedtatt i en folkeavstemning at Evenkia, sammen med Tajmyr, vil bli slått sammen med Krasnojarsk kraj. Dette skjedde 1. januar 2007.
Kuniharu Nakamoto

Japans herrelandslag

Kuniharu Nakamoto spilte 5 landskamper for Japans herrelandslag.
Louisiana Washboard Five

Louisiana Washboard Five er et jazzband fra Bergen som ble etablert 1997.
Bandet spiller tradisjonell jazz i Chicago-stil. Bandet har vært spilt på en rekke nasjonale og internasjonale jazzfestivaler, deriblant Molde International Jazz Festival, Oslo Jazzfestival, Sildajazz, Riverboat Jazz Festival, Bude Jazz Festival, Keswick Jazz Festival og Whitley Bay Jazz Festival.
Tangshan

Jernbane

Tangshan er stoppested på den viktige jernbanelinen Jinghabanen som løper fra Beijing til Harbin via blant annet Tianjin, Shenyang og Changchun.

Vei

Kinas riksvei 112, en ringvei som går rundt Beijings byprovins, fører gjennom området.
Kinas riksvei 205 passerer gjennom området. Den begynner i Shanhaiguan og ender opp sør i Shenzhen i provinsen Guangdong. Underveis er den innom blant annet Tianjin, Zibo,Huai'an, Nanjing, Wuhu, Sanming, Heyuan og Huizhou.
Apeltastes

Utseende

Middelsstore (ca. 15 millimeter), avlange gullbasser. De bakerste ryggleddet (pygidium) er avlangt. Dekkvingene er brunoransje med svarte flekker. Hannene har kvaster av gule hår på mellom- og bakbeina.

Levevis

Disse artene er livlige biller som flyr i solskinn. De besøker blomster for å ete pollen.

Utbredelse

Slekten er utbredt i Mexico.
Alnön

Alnön, utenfor Sundsvall, er en 75 km² stor øy som ble dannet for 570 millioner år siden ved vulkansk aktivitet i området. Øya er 15 km lang og 6 km bred på bredeste stedet. Innbyggertallet vinterstid er ca. 7 500, på sommeren det doble. Bebyggelsen er ganske spredt, men har sin største konsentrasjon omkring brofestet i Vi, der det finnes kjøpesentre og butikker. En stor del av befolkningen arbeider i Sundsvall.
På grunn av den vulkanske historien inneholder Alnöns berggrunn flere verdensunike mineraler, der det mest kjente er alnöitt. På den nordlige delen av Alnön finnes flere interessante geologiske lokaliteter samt flere fortidslevninger som gravhauger.
Alnöbron forbinder Alnön med fastlandet. På nordlige Alnön, 2,5 km nord for Alnöbron, står Alnö gamle kirke og Alnö kirke side ved side. I tilknytning til disse ligger også Hembygdsgården med Sågverksmuseet. Ved Stornäset ligger et av øyas tre naturreservater samt Stornäsets Vandrehjem. Her holder man også på å bygge Alnö Golfbane. Noen kilometer lenger nord, ved Hörningsholm, finner man Tors lokal, Sveriges første Folkets Hus på landsbygda.
På sørlige Alnön finner man flere fine badeviker, Bänkåsviken, Tranviken, Slädaviken, Hartungviken og Grönviken. Sommeridyllen Spikarna, et fiskevær med sjøboder, fiskerhus og kafé, ligger på den sørlige delen av øya. Her har Spikarnas Fiskevær sin virksomhet med båtturer ut i skjærgården. De ordner også charter, sight-seeing, materialtransport og tar også gjester ut til Storholmen-Kanonön.
Spikarö Kapell har gudstjenester og musikkvelder om sommeren. Galleri Glasverandan ordner musikkvelder. Restaurang Piren holder hus i et av Alnös 19 forhenværende sagbruk som ligger i Karlsvik. Restauranter finnes også i Tranviken og i Vindhem, som også har en av Alnös fire småbåthavner.
Sågverksmonumentet, minnet over sagbrukstiden fra 1860 til 1963, er plassert på torget i Alnö sentrum. I sentrum finnes også bensinstasjon, bank, post, butikker, gatekjøkken og restauranter. Schymbergsgården er beliggende på Alnön, Denne gården er Hjördis Schymbergs barndomshjem og ble donert til stiftelsen i 1999 med målet om igjen å fylle denne med sang, musikk og kulturelt liv.

Om navnet

Alnön er navnet på selve øya, mens genitivformen siden gammelt er Alnö og ikke "Alnöns". Således heter forsamlingen Alnö forsamling, kirken heter Alnö kirke, kommunedelen heter Alnö kommunedel, og den gamle soknet het Alnö sokn.

Idrett

Fotballagget Alnö IF er fra Alnön.
Cecilie Skog

Seven Summits

1999: Aconcagua
2003: Elbrus
2004: Kilimanjaro, Mount Everest
2006: Mount Kosciuzko, Vinson Massif.

Andre ekspedisjoner

1996: Mont Blanc
2003: Shisa Pangma(stoppet ved 7 400 moh), Cho Oyu
2004: krysset Grønland-610 km
2005: K2 (stoppet ved 7300 moh), Sydpolen.
2006: Nordpolen
2008: K2 
2011: Nordpolen om sommeren 
2012: Lhotse
Hun gav i 2007 ut boken CECILIE SKOG og de tre polene. 
Under nedstigningen fra K2 den 1. august 2008 ble hun vitne til at hennes mann, Rolf Bae ble tatt av isras. Tilsammen døde 11 klatrere og sherpaer på K2 i løpet av kun noen få timer. I 2009 var hun redaktør for boka Til Rolf – Tusen fine turer og én trist, der turkamerater av Rolf Bae forteller om turene med ham.
Tredje bok kom ut 2011, ANTARKTIS [-71 dager, 1 800 kilometer og èn million tanker.-], om turen året før (2010) da hun ble første som krysset Antarktis bare ved hjelp av ski og egen muskelkraft (uten vind- skiseil eller annen bistand underveis) samme med Ryan Waters. 
Høsten 2010 var hun med i den sjette sesongen av Skal vi danse på TV 2, der hun danset med Tobias Karlsson. Hun måtte trekke seg fra programmet på grunn av store smerter i forbindelse med et ribbeinsbrudd.
Con todo respeto

Con todo respeto er det meksikanske bandet Molotovs fjerde studioalbum. Det består av coverlåter, og musikkstilen spenner mellom alt fra pønk til salsa. Det ble gitt ut 26. oktober 2004.
Berkut Air

Berkut State Air, oppkalt etter den gyldne ørnen - symbolet på landet (Berkut på kasakhstansk), er et flyselskap basert i Astana i Kasakhstan. Det som opererer regjeringscharterfly med base på Astana internasjonale lufthavn.
Hypogenes

Utbredelse

Arten er endemisk for Madagaskar.
Onychionyx minor

Utseende

En middelsstor, blankt brunsvart hornbille. Denne arten har ikke horn eller knøler på pronotum, kjønnene er overflatisk nokså like. Begge kjønn har to lave knøler i pannen. Kroppen er parallellsidig og nokså bred. Pronotum er fint og spredt punktert. Dekkvingene er jevnt og kraftig punktert, beina nokså korte.

Levevis

Lite ser ut til å være kjent om biologien til denne slekten.

Utbredelse

Arten er utbredt på Ny-Guinea.
Global triade

Den globale triade ble lansert som begrep av Kenichi Ohmae i boka Triad Power: the coming shape of global competition fra 1985. Ifølge Ohmae består den globale triaden av Japan, USA og Europa. Disse stedene kjennetegnes ved at de har de største markedene, de er hverandres største  konkurrenter og det er her nye teknologier oppstår.

Tetrahedron

Ohmaes innfallsvinkel er hvordan et flernasjonalt selskap bør gå fram for å lykkes i en verdensøkonomi strukturert rundt en global triade. I den forbindelse er han rask med å legge til at den globale triaden egentlig er «firehodet» på den måten at hvert høyteknologiske flernasjonale selskap primært deltar i hver av de tre triaderegionene pluss en region av utviklingsland. Japan utnytter billig arbeidskraft i Asia, europeerne utnytter sin historiske kontakt med Afrika og Midtøsten, mens USA selger sine varer i Latin-Amerika. Denne utvidede modellen av triaden kaller Ohmae en tetrahedron (pyramide). Han henviser til data som viser at hver av triaderegionene handler mest med de to andre triadeøkonomiene mens den aktuelle periferiregionen kommer på tredjeplass.
Kunstnett Norge

Formål og drift

Kunstnett Norge (kunst.no) var fra oppstarten av en formidler av kunst på Internett og produsent av kunst laget spesielt for å vises på Internett. Diverse tjenester for publikum (lenkesamling, kunstnerregister, etc.) og tjenester for kunstnere innen ulike disipliner ble utviklet (mulighet for å presentere seg gjennom et kunstnerregister, Internettjenester utviklet for å møte kunstneres formidlingsbehov, nettkurs, etc.). Kunstnett var sentral i innarbeidelsen av begrepet nettkunst i den norske offentligheten, definert som kunst laget spesielt for visning på Internett. Nettkunstprosjekter ble aktivt promotert overfor pressen, og egne nettfora for diskurs rundt nettkunsten ble opprettet. Satsningen ble presentert som del av utstillingen «Å bygge en samling» ved Museet for Samtidskunst, januar-mars 2001. Flere nett-teoretikere, -designere og -kunstnere var knyttet til virksomheten i Kunstnett Norge i kortere eller lengre perioder, på frilansbasis eller i fast engasjement, deriblant Atle Barcley, Dag Hensten Pettersen, Tore Ferner, Kevin Foust, Marius Watz, Jill Walker, Grethe Melby og Per Platou.
Kunstnett Norge driftet et nettgalleri for kunst laget spesielt for å vises på Internett. Ambisjonen var å presentere det mest interessante som skjedde innenfor det norske feltet. Hvert arbeid ble presentert sammen med en introduserende tekst i form av intervju, artikkel eller omtale. n2art, et nordisk nettkunstgalleri, ble initiert av de nordiske kulturnettene i fellesskap, og finansiert med støtte fra Nordisk ministerråd og Nordisk kulturfond. n2art åpnet samtidig i alle de nordiske hovedstedene. Den norske åpningen fant sted i Telenor Expos lokaler i Oslo. Kunstnett Norge hadde ansvar for utforming og teknisk løsning for nettstedet n2art.nu.
Driften av Kunstnett Norge ble fra januar 2003 overtatt av det da nettopp nyopprettede ABM-utvikling, og Kunstnett ble fullintegrert i det ABM-drevne nettstedet Kulturnett Norge i 2004.
Pseudochalcothea

Utseende

Middelsstore, glatte og blanke, mer eller mindre metallisk fargede gullbasser. De er vanligvis grønne, beina gjerne rødlige.

Utbredelse

Slekten er utbredt i Sørøst-Asia.
Muminvärlden

Muminvärlden (finsk: Muumimaailma) er en temapark i Nådendal i Finland, basert på Tove Janssons fortellinger om Mummitrollet, hans venner og deres liv i Mummidalen og Mummihuset.
Muminvärlden ligger på øya Kailo, rett utenfor gamlebyen i Nådendal. Temaparken åpnet i 1993, og ble etablert etter et initiativ fra Dennis Livson, opphavsmannen til animasjonsserien I Mummidalen (1990–91), som en oppfølger av serien, og for å følge opp den interessen for mummiene som tv-serien skapte.
Mago B kraftverk

Eidsvollsverkene

Det er fire kraftstasjoner som betegnes som Mago A, B, C og D og ligger i Andelva som renner mellom Hurdalsjøen og Vorma.
Glommen og Laagen Brukseierforening regulerer vannmengden i elven ved Sagdammen, og Akershus Energi har ytterligere et kraftverk (Bøhnsdalen kraftverk) på elvestrekningen.
Kraftverkene er bygget i perioden 1960 til 2005 og har installert 3 kaplanturbiner og en francisturbin. Maksimal kapasitet er 3,5 MW og midlere årsproduksjon er 23 GWh.
Eier er Hafslund Produksjon. Etter restrukturering av Hafslund ASA i 2017 eies Hafslund Produksjon fra 4. august 2017 av E-CO Energi (90 prosent) og Fortum (10 prosent).
Oterbekk

Oterbekk er en bygd og en grunnkrets på Nøtterøy i Færder kommune. 
Oterbekk ligger mellom Hårkollen i nord og Årøysund i sør. Oterbekk tilhører det administrative delområdet Torød. Bygda har 740 innbyggere (2010). Oterbekk hører sammen med resten av det østlige Nøtterøy inn under det urbane området Tønsberg.
Det offisielle navnet på stedet var tidlig i det 20. århundre Oterbæk.
Bewitched, Bothered and Bewildered

«Bewitched, Bothered and Bewildered» er en amerikansk populærmusikksang fra Rodgers and Harts musikal Pal Joey (1940). Sangen ble introdusert av Vivienne Segal, i rollen som Vera Simpson, i oppsetningen på Broadway i 1940. Den ble også fremført av Segal både på hitplaten i 1950 og i nyoppsetningen på Broadway i 1952. «Bewitched, Bothered and Bewildered» ble fremført av Carol Bruce i oppsetningen i London i 1954.

Svensk versjon

Gösta Rybrant har skrevet en svensk tekst. Svensk tittel er «Bewitched».

Innspilling

Kjerstin Dellert med Harry Arnolds orkester Dir.: Harry Arnold. Innspilt i Stockholm 20. august 1950. Utgitt på 78-platene His Master's Voice X 7643 (i Sverige) og His Master's Voice A.L. 3114 (i Norge).

Norsk versjon

Ida Roggen og Toni Herlofson har skrevet en norsk tekst. På norsk bærer den tittelen «Besatt, blendet og besnæret».
Lorenzo Magalotti (1637–1712)

Lorenzo Magalotti (født 13. desember 1637 i Roma, død 2. mars 1712 i Firenze) var en italiensk diplomat og forfatter.
Magalotti ble ofte benyttet av det storhertuglige hoffet i Toscana til diplomatiske reiser, og ble i 1699 utnevnt til rådsherre av Cosimo III. Under sine vidstrakte reiser besøkte han Sverige. Hans reisebeskrivelse fra Sverige er blitt oversatt til svensk som Sverige under år 1674.